mteb/NusaParagraphTopicClassification huggingface dataset:
Rumah tangga kuwi kadhang bisa tinemu stres, apa maneh nduweni pasangan sing ora ndukung kondisi mental siji uga liyane. Stres iki biyasane muncul amarga komunikasi sing kurang apik lan akeh banget masalah sing dipendhem. Pasangan sing ngalami stres iki kadhang ora sadar yen kabeh bagian keluarga kuwi kudu diomongake lan yen salah kuwi kudu dikoreksi. Kemampuan bertahan ning keluarga uga diuji yen wis duwe anak amarga wong sing duwe anak iki pembagian tugase kudu seimbang. Stres sing dialami karo pasangan iki kadhang amarga kendali sing ora imbang babagan anak lan nyebabake salah siji pasangan ngerasa ora adil utawa ora diregani usahane.
Mitigasi bencana iku sembarangane sing kudu dilakoni sak durunge, selama, ambek sak wise bencana iku kedaden. Materi mitigasi bencana iku ancen diterangno nang sekolah gawe pengetahuan dasar. Tapi sayange, gak kabeh sekolah iku mraktekno langsung materi mitigasi bencana iku mau. Padahal, ilmu mitigasi bencana iku luwe gampang diserap ambek arek sekolah nek dipraktekno secara langsung. Misal ngelakoni praktek mitigasi bencana gempa. Nek wes ngono, arek-arek iku ngerti, oh iki kudu ngene kudu ngono. Wes ngono, visualisasi materine iku ben luwe jelas sisan. Dadi gawe awakmu sing dadi guru, coba sarano gawe ngelebokno materi iki nang sekolah. Temenan, koyok ngene iku butuh banget lho.
Gawe ngewangi aku supaya sregep olahraga senajan mung ana ing omah, Ayahku nukokna aku treadmill. Treadmill iki alat olahraga sing cara nggawene mlaku ning ndukure alat iki. Kecepatane bisa diatur banter utawa lirih nepakna sapa sing nggawe. Warna treadmill sing ditukokna Ayahku iki warna ireng sing ana sleret-sleret abange. Warna sing paling taksenengi. Treadmill iki dideleh ana ing pawon lan madep ing kebon supaya yen olahraga bisa disambi karo ndelok pemandangan tanduran sing ijo lan bisa nyegerna mata. Sak jok ana alat olahraga treadmill iki, aku dadi seneng olahraga. Mlayu utawa mlaku ning ndukure treadmill iki bisa ngewangi kanggo ngurangi kalori sing ana ing awak.
Aku selama urip iki ora duwe konco sing akeh. Wong sing tak kenal wae mung sitik, opo meneh sing iso dianggep konco. Aku wonge pancen males srawung karo wong-wong. Aku uga males ngobrol karo wong-wong neng angkringan utowo neng burjo seko bengi tekan isuk. Seko SD, aku wis koyo ngono. Koncoku sitik lan konco cerak sing iso tak jak ngobrol akeh ugo ora akeh. Neng SMP uga podo, aku mung duwe konco cerak loro. Sing siji seneng ngejak aku dolan lan sijine koncoku ngobrol babagan sejarah. Pas SMA, aku duwe konco cerak siji. Awak dhewe ngopo-ngopo bareng. Awak dhewe uga dadi sak tim kanggo penelitian rong taun.
Onok siji sing dibingungi ambek Safi mbarine ngekos, yaiku yaopo carane ngangkat galon nang dispenser. Soale de’e iku gak dioleni gawe ngangkat barang sing abot-abot mbarine mbiyen tau cedera otot. Terus de’e bingung, yaopo carane de’e ngombe banyu nek koyok ngono. Ayu sing diceritani ngono langsung nyarano gawe tuku pompa galon otomatis. Safi nurut ae dan melu pas dijak tuku karo Ayu. Nang kos, Safi nyoba masang pompa iku mau nang galon e. Gak koyok pompa biasa sing kudu dikumpo, iki mek dipetek tok terus banyune isok langsung metu. Safi maleh terpukau karepe dewe soale buru eroh onok alat sing koyok ngene.
Kegiyatan nandur kuwi manfaate akeh banget. sak liyane ngasilake kembang, buah, lan uga sayur, nandur iki uga bisa marai awak sehat amarga aktivitas iki bisa ngilangi stres lan ngelancarake peredaran darah. Nandur kuwi bisa ngelatih kesabaran amarga bisa marai wong nunggoni kapan tanduran iki ngetokake kembang lan buah karo ngopeni kanthi bener kaya ngethioki godhong, ngewenehi pupuk, lan uga sak panunggale. Nandur iki bisa ngetokake kringet, dadine padha kaya olahraga. Wong sing pengen terapi saka kesibukan kantor lan sekolah, ayo mulai ndadekake hobi iki ben ora gampang stres lan uga kena tekanan mental amarga nandur ning kebun iki bisa marai pikiran entheng.
Umat Islam sing lanang kui disaranke banget salat berjamaah neng masjid. Salat berjamaah kui ora diwajibke, naning disaranke banget. Kanjeng Nabi malah, ono riwayat, arep ngobong omah wong lanang sing milih salat neng omah timbange neng masjid. Kui wae wis ngegambarke sak piro pentinge salat berjamaah. Emang ono keringanan yen pas ono udan opo lagi lara, wong ora diwajibke menyang masjid kanggo salat berjamaah. Nanging yen ora ono halangan, wis sak mesthine awak dhewe sing muslim lanang iki salat berjamaah neng masjid. Salat berjamaah neng mesjid kui iso jaga silaturahim sesama imam-imam, wong lanang, sing ono neng sekitar masjid. Dadi umat Islam neng sekitar masjid kui, bakal luwih siap kanggo nyambut perayaan Islam.
Ngonsumsi buah kanggo nyeimbangke kebutuhan awak iku penting. Salah sijine buah apel. Hayo, sapa aing ngerti yen buah apel iku isa dadi oleh-oleh?. Ing Malang, kutha adhem kang ana ing Jawa Timur buah apel ijo dadi ciri kanggo oleh-oleh. Buah iki biasane diolah dadi kripik utawa werna-werna jenis panganan kang enak tur dadi promadona. Buah Apel Malang sing rasane luwih sepet nanging nyegeraka iku nduweni akeh manpangat kaya ta, kena kanggo ngontrol gula darah, ngontrol kadar lemak ing awak, uga akeh serat kanggo memperlancar pencernaan. Nah, mula saka kui yen padha bingung golek oleh-oleh sehat apel utawa keripik apel iki isa dadi solusi.
Salah siji olahraga ekstrem sing paling medeni kui panjat tebing. Luwih medeni panjat tebing neng tebing sing tetenanan dudu sing buatan. Mergonone, tebing sing asli seko alam kui ora digawe karo menungso, artine kui sak jane ora didesain kanggo dipenek. Pas lagi panjat tebing kui, awak dhewe ora iso ngiro-ngiro bakal terjadi opo. Pilihan jalure kui akeh banget. Yen awak dhewe salah milih jalure awak dhewe iso tibo. Tebing sing asli kui uga duwe potensi kanggo gogrok. Awak dhewe ora kepengen kui kedadean neng watu sing dadi cekelan utowo pidakaan awak dhewe. Panjat tebing sing ono pengamane wae kui wis medeni, opo meneh sing minim pengaman.
Puput wingi dijak karo Elizh ning Gereja Servas. Salah siji gereja Katolik sing paling gedhe ana ing Bekasi. Senajan Puput wong Islam, nanging tujuane Puput mrene uga kanggo sinau lan supaya nukulake rasa tooleransi antar umat beragama. Ing kono Puput lan Elizh ketemu karo Romo, Frater, lan Suster. Diskusi seru sing dilakokake Puput iki nambah rasa semangate Puput kanggo duweni rasa toleransi sing dhuwur ning umat agama liya. Sawise diskusi, Puput dijak muter-muter ing gereja supaya ngerti kepiye bangunane gereja. Puput kesemsem amarga bangunane apik banget, ning pinggir gereja ana taman sing hiasane digawe saka barang rosokan. Puput mulih kanthi seneng banget wis bisa sinau babagan toleransi ana ing gereja iki.
Gawe wong sing seneng pete, biyasane pete iki dinggo lalapan utawa sambel goreng pete. Sambel goreng pete iki iso ngurangi mambu lan rasa paite pete. Amarga kuwi, pete isa ngetokna rasa sing khas. Uga sambel goreng pete isa dadi panganan wajib pas dina riyaya, dipangan bareng karo opor.Ora kabeh wong cocok mangan pete merga akeh alesan, salah sawijine yaiku perkara mambu tur rasane sing pait. Nanging pete ya duwe manfaat kanggo ginjal lan jantung. Tapi yen masake enak, sambel goreng pete iki isa dadi menu andalan. Dipangan karo sego anget, ditambah tempe goreng wis iso ngewaregake. Sambel goreng pete iki kena dicampur kentang, rempela ati, lan ndhog puyuh ben ora keblingeran.
Ulan wing koncoku pas olah raga mlayu-mlayu nag gonane pinggire jublange kampus, bocahe moro-moro kebreset sampek sikile kesleo terus aboh. Nah bocahe ora ngiro nag iku bakal kedaden soale sepatune barang yo normal. Mari ngunu pas tak delok tibake tekele iku ancene rodok lunyu soale ono bekasi owohe tanduran sing mari cicir terus moncrot. Nah aku langsung ngeterno koncoku maeng balek nang kose. Terus tak jak nang dulun pijet ben nang mari kampung durung aboh. Soale nag wes abo bakale ora iso lapo-lapo ambek suwe warase. Akhire bocahe diurut sampek jimprak-jimprak ambek jerit-jerit soale ora beda klaran. Yo ancene sing jenenge kaget yo mesti loro.
Tandur-tinandur kuwi dadi salah siji cara kanggo ngelatih kesabaran amarga saban dina awak dhewe ngopeni kanthi dadi apik nanging ora ngerti kepiye bakale. Awak dhewe uga bisa sinau yen apa sing tandur, kuwi ya sing dihasilake. Yen awak dhewe ngewenehi nutrisi kanthi sregep, cocok, lan awet, kamangka tanduran sing tuwuh ya apik. Yen awak dhewe ora ngopeni ya bakale dadi elek. Kamangka, awak dhewe ya sinu urip saka tanduran ben ning sawijining dina, awak dhewe kudu dadi menungsa sing uga akeh nduweni welas asih, pikiran lan pituturan sing apik ben uga bisa oleh keapikan sing ana ning lingkungane awak dhewe.
Sesrawungan ambek konco iku nag iso sing apik, soale sesrawungan karo konco iku iso ngalahi apike ambek dulur dewe masio iku omahe adoh terus mok iso komunikasi liwat telpon tok. Nah koncoku sing nang Suroboyo ae yo ngomong nag konco sing apik iku iso ngalahe dulur sing ancene wes dadi sak omah kat cilik. Nah contone maneh yo koyok aku ambek koncoku sing saiki ono nang kota Apel. Nag deke kesusahan mesti jaluk tolong aku, padal dulure iku akeh, tapi deke iku luweh percoyo karo aku timbang dulure dewe. Yo ancene konco sing apik iku luwih jibles dulur timbang dulur sing ancene ket biyen nang jero omah sing akhire dadekno perkoro.
Delok film kanggone saperangan wong bisa dadi kagiyatann kang banget disenengi. Maneka warna jinis film bisa ditonton, umpamane film kanthi genre action, drama, comedy, nganti horror. Film horror yaiku film kang kaangkah bisa mancing emosi arupa rasa jijik utawa wedi tumraping penonton. Lah jebulane film horror mau yen ditonton dening awake dhewe duwe mupangat lho. Ing antarane, nonton film horror bisa mbakar kalori sajroning awak, bisa ngundhakake sistem kekebalan tubuh, apik kanggo sarasing otak, mbebasake dhiri saka stres, ngurangi rasa wedi, ngurangi rasa fobia, nganti bisa gawe caketing awake dhewe karo wong liya. Wah, ngerti akeh mupangat seka film horror, njuk kapan arep padha nonton karo ayang? Ayo padha di WA dhisik
Kabeh wong islam sing nang daerah Lamongan mesti ngerti sing jenenge istigosah. Nah nang kampungku kegiatan iku wes dadi kediatan rutin sing kudu dilakoni rutin angger malem jumat sak marine magrib. Acara iki ancene dianjurna kanggo kabeh penduduk utow masyarakat sing ono nang desoku. Nah tujuane iku ben iso kirim dongo nang wong tuo utowo sesepuh sing wes disiki diceluk ambek pengeran. Mari ngunu, acara iku yo iso ngeraketno wong-wong sing teko kono ambek seduluran sing tambah apik. Mangkane ambek tujuan sing penting iku maeng kabeh warga dianjurno ambek ta'mir utowo kyai sing nang kono kudu melok kabeh. Kejoboh ono perkoro sing dadekno kegiatan iku ora terlaksana.
Hayo sapa ning kene nek sing ndelok jejogedan sing di delok bokong semlehoine para penarine? Nah, ing Indonesia sana jejogedan kang jenengen Dolalak. Dolalak asline saka Purworejo, Jawa Tegah. Jejogedan iki ditarikake karo wong lanang lo lur, asline. Lagi bubar tahun 1600-an ditarikake marang wong wadon. Wong wadon kang luwih gasyak lan narik warga. Tarian iki gaul banget lho. Amarga penarine nganggo kacamata ireng, nganggo kasut, uga klambine ana perpadhuan Walanda kang wernane ireng. Menarik tenan apa ora? Biasane Dolalak iki uga ana sing gnasi ndadi temenan lho. Wah, menarik banget apa ora lur? Kamangka, aja lali yen ana kagyatan sing ana Dolalak e dha nonton yaa!
Terjun lenting utowo luwe dikenal ambek jeneng bungee jumping iku salah siji jenis olahraga sing ekstrem banget. Nang bungee jumping iku uwong bakal terjun teko siji panggon duwur. Wong sing mencolot engkok bakal dipasangi siji ujung tali elastis terus ujung sijine maneh bakal keiket nang titik awal lompatan. Mergo dinilai ekstrem, makane gak kabeh uwong iku oleh gawe ngelakoni olahraga iku. Salah sijine iku uwong sing nduwe penyakit jantung. Bungee jumping iku isok cepet ningkatno adrenalin sing engko ngaruhe isok nang peningkatan detak jantung. Gawe wong sing nduwe penyakit jantung, peningkatan detak jantung sing drastis iku marakno resiko kenek serangan jantung luwe gede. Makane gawe awakmu sing nduwe penyakit jantung, ojok sekali-kali nyoba olahraga iki.
Aku iku sueneng banget ambek sembarang kalire jenis beri sing onok nang pasaran. Mulai teko strawberry, blueberry, raspberry, blackberry, dan sing liyane maneh. Ben aku belonjo nang supermarket, pasti tuku buah iku utowo panganan karo ombean sing rasa beri iku mau. Terus nek nongkrong nang Kafe, mesti senenge tuku ngombe ambek dessert rasa beri. Nek onok jajanan anyar nang Minimarket sing rasa beri, pasti langsung tak tuku gak atek mikir maneh. Jare konco-koncoku, aku wes bucin banget ambek buah sing siji iki. Tapi yo yaopo maneh, ancene buah beri iku uenak pol, sampe aku gak bosen ambek sensasi rasa asem manis segere beri.
Wong sing seneng olahraga mesti ngerti sing jenenge bal takro. Bal iki biasane gawe maen takro. Nah bal takro iku asline ono rong macem yaiku kanggo pemain wedok ambek lanang terus ukurane barang yo seje-seje. Terus bahan sing digawe gawe iku maeng opo? bahan sing digawe gawe biasane iku akeh-akehe gawe teko menjalin, tapi yo ono sing ngarani menjalin iku ambek aranan rotan. Terus saiki yo ono maneh sing gawe karo plastik sintetis mergane sing jenenge rotan iku mesti ora angger daerah iku iso nemokno rotan. Tapi nag lomba utowo kejuaraan mesti biasane kawe sing jenenge menjalin iku maeng. Bal sing teko menjalin iku mesti luweh kuat timbang bal sing ora teko menjalin koyok sing teko plastik sintetis.
Saiki ancene akeh wong sing duwe kamera DSLR. Nah kamera iku biasane duwe Lensa tambahan sing kenek ditambahi pixele nag dutukokno maneh. Terus nag tuku iku kudune lenso iku yo kudu ngerti iku lensa sing teko pabrik asline kamera iku maeng opo teko pebrik liyane. Tapi kabeh wong sing nyambut gawene nang bidang iku meski nyaranno gawe lensa sing podo pabrike ambek kamera iku maeng, soale ben iso nyambung apik ambek kamerae maeng, mari ngunu sing teko pabrikan kamera biasane gamabr sing dicekel kamera iku luwih apik timbang pabrik sing ancenen ora ngembangno kamera.  Mangkane nag pengen kanti lensa kamera iku kudu ngerti pabrik endi sing gawe sensa iku.
Ning dunya iki, ana wong sing karaktere gampang banget oleh kanca, nanging uga ana sing kancane mung setithik lan angel mulai komunikasi karo wong liya. Wong sing meneng iki mesti ngadelake frekuensi sing padha ben bisa ngobrol utawa ngomongake kekancan kanthi raket. Nanging wong sing gampang oleh kanca, mesti nduwe akeh topik lan uga kebiasaan sing menarik ben wong liya uga gelem kenalan. Kabeh kuwi ora salah amarga kuwi mung babagan karakter. Sing penting, kekancan kuwi kudu paham rambu-rambu kaya ora oleh dadi wong sing marai mangkel lan marai susah wong liya kaya senengane nesu lan ngomongake ning mburi terus.
Karambiak utowo kerambit kui senjata tradisional sing asale seko Sumatra Barat. Bentuk sentane kui enok, mirip koyo peso nanging duwe lengkungan koyo kuku khewan. Mergo dowone sing cendek, senjata khas Minangkabau iki dienggo kanggo perkelahian jarak cerak. Cara megange kui mirip koyo piso biasa. Pegangane kui dicekel nganggo petand driji. Neng ujang gagang karambiak kui ono lobang sing mengkone dileboni driji panuduh, banjur diikut karo driji telung driji sing liyane. Jempol kui neng kono fungsine kanggo penyeimbang ning pinggiran lobange kui mau. Posisi sing bener yen mata pesone ono neng sisih jentike dhewe. Karambit iki fungsine kanggo nyoyak daging lawan dadi yen wis nembus kulit, senjatane iki diplintir. Sendayan seko jobo lukane ketok ora sipiro nanging neng jero kui parah banget.
Masjid kui uga iso dadi panggon wong-wong menimba ilmu. Fungsi utamane masjid kui emang dadi panggon umat muslim kanggo salat. Nanging, ora nutup kemungkinan, masjid iki dadi fungsi liyo, koyo dadi madrasah mau. Masjid kui wis kerep awak delok dadi panggon bocah-bocah kanggo ngaji. Masjid-masjid uga kerep ngadake pengajian, pengajian hari besar Islam utowo pengajian rutin sing dilakoni sak ben Minggu. Kui salah siji contohe masjid dadi sekolah kanggo masyarakat. Nanging, masjid kui iso dadi panggon sinau sak liyane babagan agama. Takmir masjid iso gelar pelatihan-pelatihan sing ono manfaate kanggo wong-wong neng sekitare. Misale, koyo pelatihan nanem neng ngarep omah.
Nabi Nuh AS iki dadi salah siji nabi sing melbu nang golongan ulul azmi sing nduwe arti ketegaran. Pas berdakwah, Nabi Nuh AS iki ditolak ambek sopo ae, termasuk bojo ambek anake. Tapi mbasio ngono, Nabi Nuh AS iki gak nyerah dan tetep berdakwah nang kaume gawe melu nang dalan sing lurus. Fenomena kisah Nabi Nuh AS iki isok didelok nang kehidupan masyarakat sekitar. Contoh sing paling akeh iku guru agama sing ngajarno tentang ajaran-ajaran islam, dadakno nduwe anak wedok sing gak kudungan. Akeh uwong sing ngejek nang guru iku gawe ajari anake disik baru ngajar nang sekolah. Tapi isok ae guru iku mau wes ngajari anake tapi anake tetep gak gelem nurut. Mirip ambek anake Nabi Nuh AS sing gak gelem nurut ambek ajarane bapake dan berakhir petaka. Dadi gawe awakmu sing ndelok situasi sing koyok ngono, ojok asal ngenilai disik yo rek.
Sepeda montor listrik saiki wes mulai akeh sing gawe ambek sing tuku. Nah iku maeng iso didelok nang dalan-dalan. Masio regane iku rodok larang tapi sepeda motor listrik iki duwe manfaat sing ora ono nang sepeda montor biasane sing gawe bensin. Sepeda iki duwe manfaat sing luwong rodok gede nang lingkungan salah sijine yoiku batune iku kenek dices dadi nag entek ora dibuak, terus ora ono beluke artine ora marakno polusi udara, terus yo ramah lingkungan. Masio montor listrik iku maeng apik kanggo lingkungan tapi yo duwe kekurangan koyok panggonan sing digawe ngeces iku isek durung akeh, bengkele iku yo durung akeh, ambek isek durung kuat gawe gowo barang sing abot koyok sepeda motor umume.
Indonesia menika negara ingkang kathah daerah pantai utawi pesisir. Daerah pesisir wonten Bali sampun kondhang wonten donya. Minggu ngajeng kula kaliyan rencang-rencang sekolah bakal wonten study tour menyang Bali.Kita bakal ngunjungi panggonan wisata alam ingkang kathah wonten Bali. Kula pengen sanget plesir dhateng pantai Lovina. Wonten pantai Lovina, kathah lumba-lumba ingkang asring liwat. Mirsani lumba-lumba liwat wonten laut miturut kula menarik amargi sakmenika sampun langka lumba-lumba ingkang saged dipunpanggihi wonten alam bebas. Kula kaliyan rencang-rencang boten wonten ingkang nate mirsani lumba-lumba langsung wonten laut. Kula ugi nembe ngertos menawi asmanipun Lovina menika gabungan saking basa Inggrisipun tresna lan basa Balinipun ibu.
Rujak cingur yaiku panganan tradisional sing asale ndugi daerah jawa timur, khususe kota Surabaya. Panganan iki sing bahane teko cingure sapi atau biasane wong surabaya nyebute congor utawa cangkeme sapi. Bahan-bahan kang digunakake dening rujak cingur, seng paling kawitan yaiku cingur sapi, sak wise iku ditambahi irisan timun, irisan krai godokan, kangkung, irisan kentang, lontong, kecambah lan tahu utawi tempe sing uwis di goreng garing. Yen bumbune biasane nganggo kacang sing wes digoreng, petis cer, pertis urang, lombok sak serke ati, di ulek dadi siji sampek nyatuh dadi siji lan teksture kentel, lan biasane ditambahi banyu godokane cingur ben bumbune rah kentel. Kanggo ngancani mangan rujak enake nganggo kerupuk ben lebih enak.
Dina Natal iki aku lan kulawargaku mangan ning warung seafood. Aku mesen kerang ijo sak porsi, kepiting sak porsi, lan macem-macem iwak liyane. Warung seafood iki rame banget amarga pancen wis misuwur masakane enak banget. Nalika panganane teka, ora kesuwen aku langsung njupuk bagianku. Aku njupuk kerang ijo lan kepiting. Bumbune neresep pol ana ing daginge nganti aku nyesep kulite kerang lan kepiting saking enake. Regane seafood sing ana ing warung iki uga kalebu murah ora pati larang kaya warung seafood liyane. Kanggo sak kaluwarga sing ana 4 wong aku mung ngetakna dhuwit kurang luwih 500 ewu wae kanggo 3 nganti 5 seafood iku mau.
Dino iki, bapakku tuku oven gawe nang omah. Eroh wes onok oven nang omah, aku langsung semangat gawe nyobai macem-macem resep sing mek isok digawe nganggo oven. Mulai teko nggawe kue kering sampe nggawe roti. Awale iku mau mek tak gawe iseng-iseng ae. Moro mamaku nawari, yaopo nek aku ngedol salah siji jenis panganan iku, engkok duite isok digawe tambahan jajan. Mbari tak pikir-pikir, onok enake sisan sih isok entok duit. Akhire aku mulai dodolan kue kering sing tak gawe nganggo oven iku. Dadakno akeh banget koncoku sing seneng dan tambah akeh sing gelem nuku bakul kue keringku. Teko kono, aku isok entok duit akeh banget. Gak mek digawe tambahan duit jajan, aku isok ngewangi mama bayar tagihan listrik sisan. Ancen berkah temenan oven iki.
Tranportasi kanggo wisata sing paling ora tak saranke dienggo kui truk. Truk kui alat transportasi sing paling salah kanggo plesiran. Saking fungsine wae wis salah. Truk kui kudune kanggo ngangkat barang-barang sing abot utowo akeh dudu gowo uwong. Aku duwe pengalam sing ora kepenak numpake adi anggkatanku neng panggon makrab numpak transportasi laknat iki. Truk kui ora layak banget karo dienggo liburan. Seko fasilitase kui wis ora pas. Truk kui ora duwe kursi kanggo lungguh. Wong sing numpak truk kudu gelar kloso ben iso lungguh. Uga mergo ora ono bangku kui moda tranportasi kui ora duwe batas maksimal dadine neng jerone kui wong-wong bakal umpek-umpekan. Truk kui uga ora ono jendelo, dadi sirkulasine udarane elek banget.
Pas pandemi wingi, ono istilah anyar. Istilah anyar sing tak maksud kui staycation. Istilah kui artine liburan nanging ora metu-metu seko hotel. Dadi aktifitas liburane kabeh dilakoke neng jero hotel. Pas kui, iki dilakoke wong-wong sing jenuh kerjo neng omah sing pengen liburan. Nanging taun 2022, pas pandemi wis rampung, kegiatan iki tetep iso dilakoke. Senadyan awak dhewe wis iso metu neng destinasi wisata ngedi wae, nanging gaya liburan koyo staycation iki tetep cocok kanggo sebagian wong. Wong-wong sing tetep seneng liburan neng hotel kui biasane wong sing ora seneng mlaku-mlaku adoh. Dee gampang kesel neng panggon-panggon sing rame utowo sesak.
Saking kathahipun daharan ingkang wonten wiwit jaman penjajahan, salah satunggalipun daharan ingkang bertahan ngantos sakmenika inggih punika kroket. Kroket kalebet nyamikan saking kentang ingkang diisi sayuran utawi ragut ayam terus dibentuk bunder kados bal. Sakderengipun digoreng, adonan kroket dicaosi panir. Nyamikan ingkang kraos gurih menika mlebet wonten Belanda antawis warsa 1830 terus dibeta menyang Indonesia. Nanging, kasunyatanipun resep kroket ingkang paling tuwa asalipun saking Prancis. Bangsa Landa nyebat nyamikan menika kroketten. dene asma aslinipun croquer ingkang gadhah artos renyah. Wonten negara Belanda enten nyamikan ingkang jinisipun sami kalih kroket, inggih menika bitterballen ingkang didamel saking daging. Saksampunipun penjajahan, kroket tetep dados nyamikan ingkang dipunremeni wonten Indonesia.
Jarene bocah-bocah enom saiki, Penggawean preian ambek konco yaiku dolan bareng nang panggonan sing enak, sing seru, tapi murah terus iso digawe cangkruk bareng, tapi nang jarene bocah kulia yaiku sing penting panggonan kenek digawe kumpul ambek foto terus update status nang media sosial karo konco-konco sing disenengi. Tapi nag jarene wong sing wes kerjo yoiku cukup iso ngumpul bareng ambek konco utowo keluarga sing terus pikiran iki iso leren ben engko kerjo awak'e ora pegel kabeh. Dadi penggawean preian karo kelurga ambek konco yo macem-macem karek sopo sing ngelakoni penggawehan iku. Soale kabeh iku karek sing ngelakoni, seje uwong seje, opo maneh karo wong statuse luweh terhormat yo tambah bedo.
Koyok biasa, dino Minggu berarti wayahe umbah-umbah. Aku wes nglebokno cucian nang mesin cuci dan njarno keumbah sampe resik. Pas wes mari tak kum nang banyu sing wes tak kek i pelembut, baru aku mindahno cucian iku mau nang pengering e. Pas tak puter, mesin cucine maleh obah obah karepe dewe. Aku jelas kaget lah, sampe kabel mesin cucine tak cabut ben pengering e mandek gawe muter. Pas aku takon mamaku iku pengering mesin cucine opo’o, mamaku langsung ngecikno tatanan cucian e, terus nancepno kabel e maneh, baru pengering e muter dengan normal. Aku wes ndredeg, wedine aku sing nerusak mesin cucine, dadakno ancene mesin cucine sing wes rodok gak tepak.